CELEX: 32011D0198
Language: lv
Date: 2011-03-30 00:00:00
Title: 2011/198/ES: Komisijas Īstenošanas lēmums ( 2011. gada 30. marts ), ar ko groza Lēmumu 2011/44/ES par dažiem aizsardzības pasākumiem pret mutes un nagu sērgu Bulgārijā (izziņots ar dokumenta numuru C(2011) 2023)  Dokuments attiecas uz EEZ

31.3.2011   
            
            
               LV
            
            
               Eiropas Savienības Oficiālais Vēstnesis
            
            
               L 85/10
            
         KOMISIJAS ĪSTENOŠANAS LĒMUMS
   (2011. gada 30. marts),
   ar ko groza Lēmumu 2011/44/ES par dažiem aizsardzības pasākumiem pret mutes un nagu sērgu Bulgārijā
   (izziņots ar dokumenta numuru C(2011) 2023)
   (Dokuments attiecas uz EEZ)
   (2011/198/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Bulgārijā 2011. gada janvārī tika konstatēts mutes un nagu sērgas gadījums mežacūkām un apstiprināti vairāki šīs slimības uzliesmojumi mājlopiem. Tāpēc Bulgārija ir veikusi pasākumus saskaņā ar Padomes 2003. gada 29. septembra Direktīvu 2003/85/EK par Kopienas pasākumiem mutes un nagu sērgas kontrolei (3).
            
         
               (2)
            
            
               Tā kā Bulgārijas veiktos kontroles pasākumus vajadzēja pastiprināt, tika pieņemts arī Komisijas 2011. gada 19. janvāra Lēmums 2011/44/ES par konkrētiem aizsardzības pasākumiem pret mutes un nagu sērgu Bulgārijā (4). Šo lēmumu piemēro līdz 2011. gada 31. martam.
            
         
               (3)
            
            
               2011. gada 19. martā Bulgārija paziņoja par mutes un nagu sērgas uzliesmojumu liellopu ganāmpulkā Sredets pašvaldībā, kas atrodas Burgasas reģionā, rietumos no Malko Tarnovo pašvaldības, kur 2011. gada 31. janvārī tika konstatēts pēdējais šīs slimības uzliesmojums.
            
         
               (4)
            
            
               Tāpēc Lēmumā 2011/44/ES paredzēto pasākumu termiņš ir jāpagarina līdz 2011. gada 30. jūnijam.
            
         
               (5)
            
            
               Tāpēc attiecīgi jāgroza Lēmums 2011/44/ES.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2011/44/ES 16. pantā datumu “līdz 2011. gada 31. martam” aizstāj ar datumu “līdz 2011. gada 30. jūnijam”.
   2. pants
   Šis lēmums ir adresēts dalībvalstīm.
   
      Briselē, 2011. gada 30. martā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 395, 30.12.1989., 13. lpp.
   
      (2)  OV L 224, 18.8.1990., 29. lpp.
   
      (3)  OV L 306, 22.11.2003., 1. lpp.
   
      (4)  OV L 19, 22.1.2011., 20. lpp.